În urmă cu o săptămână, Marius Șumudică s-a despărțit de Gaziantep, după eșecul cu Antalyaspor, scor 0-1, din etapa 28 a Superligii. Antrenorul se află pe banca tehnică a turcilor din luna septembrie.
Tehnicianul român a dezvăluit că, după ce s-a despărțit de Gaziantep, a purtat discuții cu două formații din SuperLiga, dar a refuzat ofertele primite. Șumudică a explicat și de ce a ales să se despartă de clubul turc, fiind vorba de o problemă în familie.
"Au fost discuții cu cei de la Voluntari și cei de la Petrolul, dar am refuzat pentru un moment. Întoarcerea mea în țară a fost cauzată de niște probleme legate de familie. Aveam o relație excepțională cu bașcanul echipei, nu am avut nicio problemă în Turcia.
Am considerat la momentul respectiv că e mult mai importantă prezența mea în sânul familiei. Ați văzut și meciul de ieri, că practic cei mai buni jucători de pe teren au fost cei aduși de mine.
Trei sferturi din echipă a venit la mine la hotel după demisie. Îmi doresc să rămân acasă, să fiu alături de familie acum. Mi-e greu să refuz Petrolul, Marian Copilu e prietenul meu.
M-au sunat și suporterii să mă convingă să merg la Petrolul. E un club foarte mare, dar în momentul de față nu mă simt pregătit. Îmi pare rău.
Nu mi-aș dori să înțeleagă greșit refuzul meu, atât președintele clubului și nici suporterii", a declarat Marius Șumudică la Digi Sport.
La primul meci de la plecare lui Marius Șumudică, Gaziantep a învins Beșiktaș, scor 2-0, în etapa 20 a Superligii. Toți cei patru români de la gruparea din Turcia au fost titulari, trei dintre ei având reușite remarcabile.
În timp ce Deian Sorescu și Denis Drăguș au reușit să marcheze în poarta lui Beșiktaș, Florin Niță a apărat un penalty în minutul 89 și a păstrat diferența de două goluri de pe tabela de marcaj.